Bil til fotoaktivitet - personalefest på roadtrip I Rodkjær Event
I forbindelse med en personalefest, skulle gæsterne på roadtrip på deres arbejdsplads. Undervejs var der indlagt flere forskellige aktiviteter – blandt andet skulle de køre i en fotofælde og igennem en fotoaktivitet. Til denne aktivitet have vi opstillet en specialfremstillet "stærekasse", som printede billederne på stedet. Nu manglede vi kun en bil…
…Og hvis vi står og mangler en bil, så bygger vi den.
Denne bil blev produceret af mdf-plader. Rat, sidespejle blev hentet ved produkthandleren. Hjulene var store dekorationsknapper. Og lygterne var LED-lamper, som vi ellers bruger til belysning af dekorationer.
Bilen kørte derefter en tur i malerkabinen, og de øvrige detaljer blev håndmalet.
En meget vigtig detalje ved denne bil var, at den blev fremstillet i tre dele, da den skulle anvendes i et lokale, hvor dørene kun målte 80 cm. i bredden. Det lyder som en meget lille detalje, men den har stor betydning. Derfor blev den først samlet på afviklingsstedet og placeret foran et banner, der skulle få billederne til at ligne, at man kom kørende på en landevej.
Hele aktiviteten blev styret af den gode politimandsfotograf, som uddelte fartbøderne med mugshots på, der blev printet i "stærekassen" i det øjeblik, man blev blitzet.